Vi kender den alle. Den traditionsbundne snaps, som hører en hver julefrokost til. Men hvorfor drikker vi egentlig snaps? Og hvor langt tilbage stammer den tradition? Det giver ekspert i snaps og bromatolog Lars Kragelund os svaret på her. Snaps er en gammel nordisk spiritus, som helt tilbage før vikingetiden har været en del af danskernes måltid. Normalt drikkes så stærk spiritus ikke til mad. Faktisk er norden det eneste sted i verden, hvor snapsen nydes til et måltid. Ifølge Lars Kragelund er der to årsager til, at den stærke spiritus falder i så god jord netop i norden. - For det første er det fordi, det er så koldt hos os. For det andet er det fordi, vi spiser mere fed mad her nordpå, og det passer snaps rigtig godt til, siger Lars Kragelund. Snapsen er altid blevet nydt i festlige sammenhænge, og har i mange år været alle mands eje. Men i 1917 kom der en stor afgift på snaps, og det betød at den stærke spiritus blev noget dyrt og fint. I  mandagens udgave af Nordjylland Live fik værterne lov at smage på nogle lidt anderledes snapse.

Referat:
Julemåneden er over os, og det betyder julefrokoster med massere af snaps. Men hvorfor drikker vi i det hele taget den stærke spiritus? Og hvor længe har vi gjort det? Læs med, og få svaret her.